Küüpvärvaine

Küüpvärvaine (saksa sõna Küpenfarbstoff eeskujul) on värvaine, mis värvimisprotsessis redutseeritakse lahustuvateks värvituks leukoaluseks ja hiljem oksüdeeritakse uuesti värviliseks lahustumatuks ühendiksKyypivärit. - Coloria.net.

 Sõnavara  
Eesti keeles on kasutatud küüpvärvaine kohta ka omatüvelist sõna kahjavärv ja potisinise kohta kahjasinine. Keemianomenklatuuri komisjoni soovitusel tuleks segadusttekitavat sünonüümi vältida, sest kahjavärviks on enamasti nimetatud lepakoortest saadud mustjaspruuni värvi või raudvitrioli, nn kübaramustahttp://eki.ee/dict/qs/index.cgi?Q=kahi.

 Küüpvärvaine toimimise põhimõte 
Need värvained ei lahustu vees, kuid neid saab lahustada aluselises lahuses redutseeriva aine abil. Värvained redutseeritakse raudvitrioli või hüposulfaadiga värvituks (näiteks indigo -> värvitu leukoalus), et neid saaks värvimiseks aluselises aines lahustada. Kui riie kastetakse lahusesse, adsorbeerub värv tekstiilikiududele värvitu leukovormina. Värvaine muutub nähtavaks alles oksüdatsiooni tulemusena, kui tekstiil kuivab. Samal ajal muutub värv lahustumatuks.Kyypivärit. - Coloria.net

Küüpärvaineid saadakse loodusest (näiteks värvi-indigopõõsas, sinerõigas jt indigot andvad taimed, purpurteod) ja sünteesitakse tehislikult.

Värvimine algab värvilahuse valmistamisega: värv lahustatakse väikeses koguses 50-kraadises vees naatriumvesiniksulfiti ja seebikivi abil. Traditsiooniliselt on rahvakultuuris aluseliseks keskkonnaks kasutatud kust, milles kääritamisel tekib aluseline ammoniaakPotisinine (see päris) / Dyeing with indigo urine vat. - Liis Luhamaa blogi. Rohkem vett on vaja värvainete puhul, mis on keemiliselt vähempüsivad. Leelise ja naatriumvesiniksulfiti ülesanne on veest hapnik ära ühendada. Selles lahuses muutub värvaine tumedast rohekaskollaseks, st kaotab oma värvi, millele viitab kreekakeelne sõna leukos 'valge'. Värv muutub siniseks õhu käes kuivades, juba värvitud tekstiilile kantuna.Kyypivärit. - Coloria.net

 Näiteid 
Tuntuim küüpvärvaine on indigo, mis pärast värvimislahusest välja võtmist peab sinise värvuse saavutamiseks õhuhapniku toimel oksüdeerumaPotisinine (see päris) / Dyeing with indigo urine vat. - Liis Luhamaa blogi. Selline looduslik värvaine on ka purpurtigudest saadav purpur ja hiina indigoks nimetatud lokao. Küüpvärvid on ka kõik indigo derivaadid nagu näiteks indigokarmiin, ja tänapäeval kivisöetõrvast sünteesitud indantreenvärvid, mida valmistatakse paljudes värvitoonides.

 Viited 

 Välislingid 
 Indigoga värvimine EKA õppeprogrammis Shibori
 Potisinine (see päris) / Dyeing with indigo urine vat. - Liis Luhamaa blogi (Kirjeldus indigoga värvimisest eksperimendina eesti rahvapärasel meetodil)


Kategooria:Orgaaniline keemia